text: 100 unge laver mad til medarbejdere i Kirkens Korshær
  06 december 2017 kl. 18.32
  Det er de gode viljer og kræfters tid. Mange mennesker lægger sig i selen i juletiden for at alle kan få en dejlig højtid. Men hvem påskønner dem, der hjælper andre?
  Til daglig støtter medarbejdere hos Kirkens Korshær de hjemløse og andre borgere i nød.
  Det bliver de takket for i aften i Vejle, hvor unge fra en produktionsskole serverer julemiddag for 80 frivillige og ansatte. 
  - Vi har lavet en masse tarteletfyld, fire kæmpe flæskestege med tilbehør. Hyggeligt - men altså også noget at se til, siger en af de aktive elever fra Produktionshøjskolen Datariet, fortæller en af eleverne Nikita Vedel Munk Nielsen.
  Det sker under overskriften "Skab glæde". Knap 100 studerende har taget kokkehuer og forklæder på for at glæde dem, der glæder andre.
  - Vi ved der er en masse frivillige i Kirkens Korshær, og så var der en af vores lærere, der tænkte: Hvem ør egentlig noget godt for dem der gør noget godt for andre? Så tænkte vi, det er os der skal tage den opgave, og så gik vi i gang, forklarer Jens Ole Jørgensen, forstander, Datariet, Vejle.
  